Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu”   
otrās projektu iesniegumu atlases kārtas nolikums



|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | [Ministru kabineta 2023. gada 19.decembra noteikumi Nr.810 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu" pirmās un otrās projektu iesniegumu atlases kārtas īstenošanas noteikumi”](https://likumi.lv/ta/id/348535-eiropas-savienibas-kohezijas-politikas-programmas-2021-2027-gadam1-1-1-specifiska-atbalsta-merka-petniecibas-un-inovaciju) (turpmāk – SAMP MK noteikumi) | |
| Finanšu nosacījumi | Pasākuma otrajai kārtai plānotais kopējais publiskais attiecināmais finansējums ir 23 664 682 *euro* (tostarp elastības finansējums – 10 077 021 *euro*), tai skaitā ERAF finansējums – 20 114 979 *euro* (tostarp elastības finansējums – 8 565 468 *euro*) un valsts budžeta līdzfinansējums – 3 549 703 *euro* (tostarp elastības finansējums – 1 511 553 euro)  Pasākuma otrās kārtas īstenošanai kopējais pieejamais publiskais finansējums ir 13 587 661 *euro*, ko veido ERAF finansējums 11 549 511 *euro* un valsts budžeta līdzfinansējums 2 038 150 *euro*.  Maksimālais Eiropas Reģionālās attīstības fonda finansējuma apmērs nepārsniedz 85% no projekta kopējā attiecināmā finansējuma.  Ja projekta iesniedzējs ir privāto tiesību juridiskā persona vai tās struktūrvienība, projekta iesniedzējs projekta īstenošanai **nepieciešamo nacionālo līdzfinansējumu nodrošina no projekta iesniedzēja privātā finansējuma** (projekta iesniedzēja rīcībā esošie līdzekļi, kredītresursi vai citi finanšu resursi, par kuriem nav saņemts nekāds publisks atbalsts, tai skaitā finansējums, par kuru nav saņemts nekāds valsts vai pašvaldības galvojums, vai valsts vai pašvaldības kredīts ar atvieglotiem nosacījumiem).  Otrās kārtas ietvaros finansējuma saņēmējs īsteno **ar saimniecisko darbību nesaistītu projektu**. Ja pasākuma ietvaros īstenotais projekts kļūst par projektu, kurš ir saistīts ar saimniecisko darbību un kuram piešķirtais atbalsts kvalificējas kā komercdarbības atbalsts, projekta iesniedzējam vai sadarbības partnerim ir pienākums atmaksāt sadarbības iestādei projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.  Finansējuma saņēmējam izmaksas ir attiecināmas no **vienošanās vai līguma par projekta īstenošanu** noslēgšanas, bet **ne ilgāk kā līdz** **2029. gada 30. septembrim**.  Sadarbības partneriem izmaksas ir attiecināmas pēc **sadarbības līgumu noslēgšanas**, bet ne agrāk kā no dienas, kad noslēgta **vienošanās par projekta īstenošanu,** un **ne ilgāk kā līdz 2029. gada 30. septembrim**. | |
| Projektu iesniegumu atlases īstenošanas veids | Atklāta projektu iesniegumu atlase, kuru organizē atvērtas atlases veidā, kamēr pieejams finansējums | |
| Projekta iesnieguma iesniegšanas termiņš | No 2024.gada  28.augusta | līdz 2026.gada 31.decembrim |

1. Prasības projekta iesniedzējam un sadarbības partnerim
2. Projekta iesniedzējs:
   1. atbilstoši SAMP MK noteikumu 29. punktā minētajam projekta iesniedzējs ir Latvijas Republikas zinātnisko institūciju reģistrā reģistrēta **zinātniskā institūcija**, kas atbilst SAMP MK noteikumu 2.8. apakšpunktā minētajai **pētniecības organizācijas** definīcijai;
   2. SAMP MK noteikumu 31.2.3. apakšpunktā minētās programmas ietvaros projekta iesniedzējs var būt arī **Latvijas Zinātnes padome**.
3. Sadarbības partneri var paredzēt projektiem, kas tika iesniegti SAMP MK noteikumu 31.2.3. apakšpunktā minētās programmas “Eiropas zinātnieku nakts (*MSCA and Citizens*)” ietvaros. Sadarbības partneris var būt Latvijas Republikas zinātnisko institūciju reģistrā reģistrēta zinātniskā institūcija, kas savu funkciju ietvaros veic darbības, kas nav kvalificējamas kā saimnieciskā darbība.
4. Atbalstāmās darbības un izmaksas
5. Pasākuma otrās kārtas ietvaros atbalsts paredzēts programmas “Apvārsnis Eiropa” un programmas 10. IP virs kvalitātes sliekšņa novērtētu, bet finansējumu nesaņēmušu projektu finansēšanai, kas, sākot ar 2021.gada 1.janvāri, ir iesniegti šādās apakšprogrammās:
   1. Izcilības izplatīšanas un dalības paplašināšanas (*Spreading Excellence and Widening Participation*) apakšprogramma *ERA Chairs*;
   2. Marijas Sklodovskas-Kirī stipendijas apakšprogrammas[[1]](#footnote-2):
      1. Eiropas zinātnieku nakts (*MSCA and Citizens*);
      2. Ukrainas pētnieku stipendijas (*MSCA4Ukraine*);
   3. Eiropas Pētniecības padomes (*European Research Council*) Frontier Research granti:
      1. Starting grant (*ERC-SG*);
      2. Consolidator grant (*ERC-CG*);
      3. Advanced grants (*ERC-AG*);
      4. Proof of Concept (*ERC-PoC*).
6. Projekta iesniegumā plāno izmaksas atbilstoši SAMP MK noteikumu 42., 43., 44. un 56. punktam.
7. Izmaksu plānošanā jāņem vērā:
   1. [Finanšu ministrijas 2023.gada 25.septembra vadlīnijas  Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā”](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda) ;
   2. [Finanšu ministrijas 2024.gada 2.aprīļa vadlīnijas Nr. 4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027. gadam īstenošanai””;](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai)
   3. [Finanšu ministrijas 2024.gada 17.maija vadlīnijas Nr.4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai””, kas pieejamas Finanšu ministrijas tīmekļa vietnē.](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-1-km-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai)
8. Projektu iesniegumu noformēšanas un iesniegšanas kārtība
9. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
   1. juridiska persona, kura nav projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
   2. ja juridiskai personai, kura ir projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
10. Projektu portālā aizpilda projekta iesnieguma datu laukus un pievieno šādus dokumentus:
    1. projekta iesniedzēja apliecinājumu par atbilstību pētniecības un zināšanu izplatīšanas organizācijai[[2]](#footnote-3) (*atbilstoši atlases nolikuma 4.pielikuma veidlapai*);
    2. programmas “Apvārsnis Eiropa” ietvaros SAMP MK noteikumu 31. punktā minētajās apakšprogrammās iesniegta projekta pieteikuma kopiju, kuru apliecinājis projekta pieteicējs;
    3. dokumentāciju, kas apliecina, ka projekta pieteikumam ir veikts projekta kvalitātes izvērtējums un tas ir sasniedzis noteikto kvalitātes slieksni programmas “Apvārsnis Eiropa” projektu pieteikumu vērtēšanā:
       1. Eiropas Komisijas izsniegtu Izcilības zīmoga sertifikātu, ja Eiropas Komisija to piešķir konkrētajai programmas “Apvārsnis Eiropa” apakšprogrammai;
       2. izdruku no informācijas sistēmas *Funding and Tenders Portal*, kurā ietverta informācija par projekta novērtējumu un sasniegto novērtējuma kvalitātes slieksni (*Evaluation Summary Report*);
    4. ja konkrētajai SAMP MK noteikumu 31. punktā minētajai apakšprogrammai Eiropas Komisija nepiešķir Izcilības zīmoga sertifikātu vai ja projekts iesniegts pirms Eiropas Komisija uzsākusi Izcilības zīmoga sertifikāta piešķiršanu, papildus projektu iesniegumu atlases nolikuma (turpmāk – atlases nolikums). 7.3. apakšpunktā minētajiem dokumentiem – Eiropas Komisijas atbildīgās iestādes informāciju par projekta noraidīšanu nepietiekama finansējuma dēļ vai projekta iekļaušanu rezerves sarakstā;
    5. izdruku no informācijas sistēmas *Funding and Tenders Portal*, kurā ietverta informācija par projekta pieteikuma iesniegšanas datumu, ja šī informācija nav norādīta atlases nolikuma 7.3.1. un 7.3.2. apakšpunktā minētajos dokumentos;
    6. apliecinājumu, ka iesniegtais projekts netiks īstenots programmā “Apvārsnis Eiropa” (*apliecinājums aizpildāms projektu portālā*);
    7. sadarbības partnera apliecinājumu par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (*atbilstoši atlases nolikuma 5.pielikuma veidlapai; attiecināms uz projektiem, kas tika iesniegti Eiropas zinātnieku nakts (MSCA and Citizens) apakšprogrammas ietvaros, ja tie tiek īstenoti sadarbībā ar sadarbības partneri, kurš ir publiska persona)*;
    8. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošos dokumentus (ja tādi ir), vai projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru;
    9. projekta iesnieguma sadaļu vai pielikumu tulkojums (*ja attiecināms*);
    10. papildu informāciju, kas nepieciešama projekta iesnieguma vērtēšanai, ja to nav iespējams integrēt projekta iesniegumā.
11. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
12. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (atlases nolikuma 1. pielikums)*.*
13. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
14. Projekta iesniegumā summas norāda *euro* ar precizitāti līdz diviem cipariem aiz komata.
15. **Projekta iesniegumu iesniedz līdz projekta iesnieguma iesniegšanas beigu datumam, vai kamēr ir pieejams finansējums un kamēr var pilnā apmērā īstenot pārfinansējamo projektu ne vēlāk kā līdz 2029. gada 30. septembrim, iesniedzot projektu ne vēlāk kā līdz 2026. gada 31. decembrim.**
16. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
17. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta projektu portāla automātiski sagatavots elektroniskā pasta vēstule par projekta iesnieguma iesniegšanu.
18. Projektu iesniegumu vērtēšanas kārtība
19. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2018/1046[[3]](#footnote-4) 61. pantā noteikto.
20. Vērtēšanas komisijas sastāvā iekļauj pārstāvjus no sadarbības iestādes, Izglītības un zinātnes ministrijas kā atbildīgās iestādes pārstāvi (-jus) un kā nozares ministrijas pārstāvi (-jus).
21. Vērtēšanas komisija var piesaistīt atbilstošas kompetences ekspertu – Latvijas Zinātnes padomes struktūrvienības “Apvārsnis Eiropa” programmas īstenošanai (Nacionālais kontaktpunkts) pārstāvi, nodrošinot interešu konflikta neesamību ar projekta iesniedzēju, lai sasniegtu kompetentu viedokli par to, vai izmaiņas, kas veiktas, lai nodrošinātu sākotnēji programmā “Apvārsnis Eiropa” iesniegtā virs kvalitātes sliekšņa novērtētā projekta atbilstību Eiropas Savienības fondu normatīvajam regulējumam, neietekmē projekta sākotnējo Eiropas Komisijas ekspertu datu bāzē ietverto ekspertu novērtējumu un noteikto vērtējuma kvalitātes slieksni, kā arī vai tās nav būtiskas un neietekmē projektā sākotnēji izvirzītā mērķa un rezultātu sasniegšanu.
22. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
23. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
24. Vērtēšanas komisija vērtē projektu **iesniegumus to iesniegšanas secībā**, saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (atlases nolikuma 2. pielikums) un projektu portālā aizpildot projekta iesnieguma vērtēšanas veidlapu.
25. Pirms atlases nolikuma 20. punktā noteiktās vērtēšanas uzsākšanas komisija pārliecinās, vai projektu iesniegumu atlases kārtas ietvaros ir pieejams finansējums projekta īstenošanai projekta iesniegumā pieprasītā **publiskā finansējuma pilnā apmērā**. Ja **finansējums nav pietiekams** projekta iesniegumā pieprasītā **publiskā finansējuma pilnā apmērā**, tad šī **projekta iesnieguma vērtēšanu neturpina,** vērtēšanas veidlapā pārējiem kritērijiem norādot “Netiek vērtēts” un papildinot ar paskaidrojumu, kāpēc netiek vērtēts.
26. Pirms atlases nolikuma 20. punktā noteiktās vērtēšanas uzsākšanas komisija pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem[[4]](#footnote-5), ievērojot MK noteikumos Nr. 408[[5]](#footnote-6) noteikto kārtību, un veic projekta iesniedzēja sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet atlases nolikuma 24. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
27. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos un pēc tam – precizējamos kritērijus šādā secībā:
    1. specifiskie atbilstības kritēriji Nr. 3.1. un 3.2. (vērtē visi balsstiesīgie vērtēšanas komisijas locekļi). Ja projekta iesniegums neatbilst specifiskajam atbilstības kritērijam Nr. 3.1. vai 3.2., **tā vērtēšanu neturpina** vērtēšanas veidlapā pārējiem kritērijiem norādot “Netiek vērtēts” un papildinot ar paskaidrojumu, kāpēc netiek vērtēts;
    2. projekta iesnieguma, kurš atbilst specifiskajiem atbilstības kritērijiem Nr. 3.1. un 3.2., vērtēšanu turpina šādā secībā:
       1. vienotie kritēriji (vērtē visi balsstiesīgie vērtēšanas komisijas locekļi ),
       2. vienotie izvēles kritēriji (vērtē visi balsstiesīgie vērtēšanas komisijas locekļi),
       3. specifiskie atbilstības kritēriji Nr. 3.3., 3.4. un 3.5. (vērtē visi balsstiesīgie vērtēšanas komisijas locekļi).
28. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
29. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu projektu portālā.
30. Lēmuma pieņemšanas un paziņošanas kārtība
31. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
32. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas termiņa beigu datuma.
33. Pirms atlases nolikuma 26.1. apakšpunktā noteiktā lēmuma pieņemšanas vai 32.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 4082 noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 32.1. apakšpunktā noteiktā atzinuma izdošanas projekta iesniedzējs vai sadarbības partneris, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 25. punktā noteiktā atzinuma.
34. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
    1. uz projekta iesniedzēju un sadarbības partneri, ja tāds projektā ir paredzēts nav attiecināms neviens no Likuma 22. pantā minētajiem izslēgšanas noteikumiem;
    2. projekta iesniedzējam, sadarbības partnerim, ja tāds projektā ir paredzēts, un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas[[6]](#footnote-7);
    3. projekta iesniegums atbilst projektu iesniegumu vērtēšanas kritērijiem;
    4. projektu iesniegumu atlases kārtas ietvaros ir pieejams finansējums projekta īstenošanai.
35. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
36. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
    1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
    2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
    3. projektu iesniegumu atlases kārtas ietvaros nav pieejams finansējums projekta īstenošanai;
    4. projekta iesniedzējs ir radījis [mākslīgus apstākļus](https://www.cfla.gov.lv/lv/maksligo-apstaklu-radisana-un-vertesana) vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
    5. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
37. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod **atzinumu** par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
38. Sadarbības iestāde paziņo lēmumus **projektu iesniegumu iesniegšanas secībā**.
39. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu
40. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma/vienošanās par projekta īstenošanu slēgšanas procedūru.
41. Informāciju par apstiprinātajiem projektu iesniegumiem sadarbības iestāde publicē tīmekļa vietnē [www.esfondi.lv](http://www.esfondi.lv).
42. Papildu informācija
43. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/1-1-1-5-k-2> norādītās kontaktpersonas elektroniskā pasta adresi vai pasts@cfla.gov.lv vai
    2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
44. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
45. Atbildes uz iesūtītajiem jautājumiem tiks nosūtītas elektroniski jautājuma uzdevējam.
46. Tehniskais atbalsts par projekta iesnieguma aizpildīšanu projektu portālā e-vidē tiek sniegts sadarbības iestādes oficiālajā darba laikā, aizpildot projektu portāla sistēmas pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
47. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2021-2027-projektu-atlases>.
48. Līguma/Vienošanās par projekta īstenošanu projekta teksts līguma/vienošanās slēgšanas procesā var tikt precizēts atbilstoši projekta specifikai.

**Pielikumi:**

|  |  |
| --- | --- |
| 1. pielikums | Projekta iesnieguma aizpildīšanas metodika uz 30 lapām. |
| 2. pielikums | Projektu iesniegumu vērtēšanas kritēriji un to piemērošanas metodika uz 13 lapām. |
| 3.pielikums | Līguma/Vienošanās par projekta īstenošanu projekts uz 13 lapām[[7]](#footnote-8) |
| 4.pielikums | Projekta iesniedzēja apliecinājums par atbilstību pētniecības un zināšanu izplatīšanas organizācijai |
| 5.pielikums | Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām |

*T.Tokareva, 27044919*

*tatjana.tokareva@cfla.gov.lv*

1. Atlases nolikumu plānots papildināt ar programmas "Apvārsnis Eiropa" apakšprogrammām Eiropas stipendijas (European Fellowship) un Pasaules stipendijas (Global Fellowship), kad šīm programmām tiks apstiprināta vienkāršoto izmaksu metodika ("*Vienas vienības izmaksu standarta likmju aprēķina un piemērošanas metodika Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu” otrās projektu iesniegumu atlases kārtas īstenošanai*"). [↑](#footnote-ref-2)
2. Atbilstoši Izglītības un zinātnes ministrijas metodikai “Metodika atbilstības pētniecības un zināšanu izplatīšanas organizācijas noteikšanai”, kas pieejama tīmekļvietnē: https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam [↑](#footnote-ref-3)
3. Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-4)
4. Atbilstība tiks pārbaudīta tikai juridiskām personām [↑](#footnote-ref-5)
5. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-6)
6. <https://www.cfla.gov.lv/lv/jaunums/uzmanibu-projektu-iesniedzejiem-un-istenotajiem-izmainas-sankciju-regulejuma> [↑](#footnote-ref-7)
7. Līgums/vienošanās par projekta īstenošanu tiek parakstīta projektu portālā un nolikuma pielikumā pievienota vienošanās projekta priekšskatījuma izdruka, kas satur būtiskākos projekta īstenošanas nosacījumus. Izdrukā ar “@” apzīmēti mainīgie elementi. [↑](#footnote-ref-8)